Константин Ушински
Селянинът и мечката

Превод от руски: Теодор Попов, —

chitanka.info

Преди много-много години една мечка и един селянин били приятели. Сдумали се двамата заедно ряпа да садят. Селянинът рекъл:

— На мене коренчето, а на теб, мецано, вършеца.

Израсла ряпа — за чудо и приказ.

Взел селянинът коренчето, а на мецана дал вършеца.

Мърморела мецана, но нямало какво да прави.

На другата година селянинът рекъл на мецана:

— Хайде пак да сеем дружно.

— Хайде. Само че сега ти вземи вършеца, а на мене дай коренчето — уговаряла го мецана.

— Добре! — рекъл сговорливият селянин. — Нека бъде, както искаш.

И посели пшеница. Родила се добра пшеница. Обрал селянинът вършеца, а на мецана дал корените.

От него време мечката и селянинът си развалили приятелството.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.